[{"text_idx": "#000003", "text": "Made Uiga: innukat algatust ei muuda miski olematuks"}, {"text_idx": "#000004", "text": "\u201cEesti Vabariik 100\u201d u\u0308leriigilise tammeparkide rajamise avatalgul osalesid Sindi linna Ojakalda pargis sadade sintlaste hulgas ka Sindi gu\u0308mnaasiumi o\u0303petaja Made Uiga o\u0303pilased, kes neli aastat tagasi panid tammeto\u0303rud mulda."}, {"text_idx": "#000005", "text": "Sindi gu\u0308mnaasiumi o\u0303petaja Made Uiga oma o\u0303pilastega, kellega u\u0308hiselt pandi neli aastat tagasi tammeto\u0303rud mulda ja kellega koos istutati Riigikantselei kingitud tamm uude Sindi tammikusse. Foto: Urmas Saard"}, {"text_idx": "#000006", "text": "[pullquote]Joosep Ailiste: tulevikus saab siis Sindis rohkem paskna\u0308a\u0308re olema.[/pullquote]Ta\u0308nased Sindi gu\u0308mnaasiumi kuuenda klassi o\u0303pilased o\u0303ppisid siis teises klassis, kui 2013. aasta su\u0308gisel kutsus Riigikantselei u\u0308les kogu riigis Eesti Vabariigi sajandaks juubeliks sadat tammikut rajama. \u201eIlusa ja auva\u0308a\u0308rse projektiga liitus ka Sindi linnavalitsus koosto\u0308o\u0308s Sindi gu\u0308mnaasiumiga,\u201c meenutas Uiga. Esimese sammuna korjasid 30. septembril 2.a ja 2.b klassi lapsed u\u0308hes oma o\u0303petajaga Kooli pargist kaks kaheksaliitrist a\u0308mbrita\u0308it tammeto\u0303rusid, mis viidi liiva sisse peidetult talvekorterisse."}, {"text_idx": "#000007", "text": "\u201eJa\u0308rgmisel kevadel leidsid juba juurduma hakanud to\u0303rud omale kodu kooli looduso\u0303ppelabori lillepottides, kust nad pidid ja\u0308tkuval sirgumisel esialgul linna va\u0308ikesesse puukooli u\u0308mber istutama ning ta\u0308navu pu\u0308siva elupaiga leidma,\u201c jutustas Uiga."}, {"text_idx": "#000008", "text": "Seni, kuni tammed sirgusid, vo\u0303is noorte tammede istutamise asukoha u\u0308le aru pidada. Kaaluti uue tammiku istutamist parki vo\u0303i linna peata\u0308nava, Pa\u0308rnu maantee, a\u0308a\u0308rse tammeallee uuendamist."}, {"text_idx": "#000009", "text": "[pullquote]Heinamaast saab aastaku\u0308mnete ja -sadade pa\u0308rast Sindile vo\u0303imas tammesalu[/pullquote]\u201ePa\u0308rnu maanteel on allepuud mitmes lo\u0303igus ha\u0308vinenud vo\u0303i va\u0308ga halvas seisus. Minu idee oli ku\u0308ll allee rajada, kuid see olnuks keerulisem ja kulukam. Kuid park osutus ikkagi paremaks lahenduseks, sest need puud on alleele istutamiseks liiga va\u0308ikesed,\u201c arutles Sirli Pedassaar Annast, Sindi omaaegne kauane linnaaednik, kelle eestvedamisel Sindi liitus Riigikantselei u\u0308leskutsega."}, {"text_idx": "#000010", "text": "\u201eVahepeal aset leidnud inimliku eksituse pa\u0308rast enamike istikute kasv katkes ja aastate eest kasvatama asutud taimi polnud eilsel kevadpu\u0308hal vo\u0303imalik Ojakalda parki istutada, aga head tahet ja innukat algatust ei muuda miski olematuks,\u201c so\u0303nas Uiga. Lapsed said siiski aastate eest meeldiva kogemuse ja vo\u0303isid eile Riigikantselei poolt kingitud tammeistikut istutades kogeda su\u0308mboolset sidet toonaste ja ta\u0308naste tammeistikute vahel. Uiga so\u0303nul saab veel osadest laste kasvatatud istikutest asja ja loodetavasti leiavad needki tammed sobiva asukoha 80-aastaseks saanud Sindis."}, {"text_idx": "#000011", "text": "Eile lausus EV 100 juhtru\u0308hma esimees Toomas Kiho, et tammikuks valitud heinamaast saab aastaku\u0308mnete ja -sadade pa\u0308rast Sindile vo\u0303imas tammesalu, mis muudab natuke sedagi linna. \u201eTulevikus saab siis Sindis rohkem paskna\u0308a\u0308re olema. Lind, kes toitub peaasjalikult tammeto\u0303rudest,\u201c ta\u0308iendas Kiho vaadet tulevikku Sindi gu\u0308mnaasiumi suur ornitoloogiahuviline Joosep Ailiste, kes o\u0303pib praegu Sindi gu\u0308mnaasiumi 5. klassis."}, {"text_idx": "#000012", "text": "Sindi Tammepargi istutamiseks on suured ettevalmistused tehtud"}, {"text_idx": "#000013", "text": "Park rajatud Sindi gu\u0308mnaasiumi poolt"}, {"text_idx": "#000014", "text": "Sindis ho\u0303igatakse rahvast tammesid istutama"}, {"text_idx": "#000015", "text": "Sindis Ojakalda parki rajatav tammik on kingitus riigi suurele juubelile"}]